Diari Oficial de la Generalitat Valenciana


Sumari del DOGV 4892, del 26-11-2004 (2004/11915)

Actuacions de separació 548/2003. Cèdula de notificació.
--------------------------------------------------------

### Dades del document

Número de DOGV
:   4892

Data del DOGV
:   26-11-2004

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2004/11452


Organisme emissor
:   Jutjat de Primera Instància i Instrucció Número 3 de Vinaròs

Tipus de document
:   Anunci

Actuacions de separació 548/2003. Cèdula de notificació. [2004/Q11753]
  
El Jutjat de Primera Instància i Instrucció número 3 de Vinaròs i partit ha dictat la resolució que en la part que correspon és com es diu tot seguit:
  
«Sentència 115/2004
  
Vinaròs, 9 de setembre de 2004
  
Sabina Cervera Salvador, jutgessa del Jutjat de Primera Instància i Instrucció número 3 de Vinaròs, ha vist les presents actuacions de separació 548/2003, promogudes per Leonor Ballester Montes, representada per la procuradora la senyora Ballester Ferreres i defesa pel lletrat el senyor Bonilla Moreno, contra José María Fernández Franco, en rebel·lia processal, i en les quals ha sigut part el ministeri fiscal.
  
Decisió
  
Que amb l'estimació de la demanda formulada per Leonor Ballester Montes contra José María Fernández Franco, decrete la separació conjugal dels litigants, amb l'adopció de les mesures següents:
  
1. S'atribuïx la guarda i custòdia dels dos fills menors, José Miguel i Amanda, a l'esposa. Ambdós progenitors mantindran la pàtria potestat d'estos fills, i la mare haurà d'obtindre el consentiment de l'altre progenitor per a adoptar les decisions d'importància que afecten els menors.
  
2. S'establix a favor de José María Fernández Franco el següent règim de visites: dimarts i dissabte de totes les setmanes de les 18.00 a les 20.00 hores, al domicili de la mare i en presència d'esta, i és aplicable el mateix règim en els períodes de vacances de Nadal, estiu i Setmana Santa; tot això, sense perjuí que els progenitors fixen de comú acord un altre règim més d'acord amb les seues circumstàncies i sempre en benefici dels menors, i de la possibilitat que modificades les circumstàncies que n'aconsellen l'adopció d'este règim de visites es puga acordar de comú acord o judicialment, si escau, un règim de visites més ample.
  
3. El pare haurà de pagar en concepte d'aliments a favor dels fills la suma de 130 euros mensuals i en 12 mensualitats, pagadors en els cinc primers dies de cada mes al compte bancari que designe Leonor Ballester Montes a este efecte. Esta pensió s'actualitzarà a partir de l'1 de gener de cada any d'acord amb l'índex de preus al consum que assenyale l'Institut Nacional d'Estadística, així com la meitat de les despeses extraordinàries.
  
4. Pel que fa al domicili conjugal situat a la partida del Riu, s/n, de Benicarló, este s'atribuïx a l'esposa i també als fills menors.
  
5. Es decreta la dissolució del règim econòmic matrimonial.
  
Tot això sense expressa imposició de costes a cap dels litigants.
  
Notifiqueu esta resolució a les parts i al ministeri fiscal, i feu-los saber que contra esta resolució s'hi pot interposar un recurs d'apel·lació, en el termini de cinc dies, que no suspendrà l'eficàcia de les mesures acordades.
  
Esta és la meua sentència, que pronuncie, mane i firme. Seguixen firmes i rúbriques».
  
I perquè valga de notificació en forma al demandat rebel en parador desconegut, José María Fernández Franco, expedisc la present cèdula.